VZOR
Smernica o poskytovaní príspevku na cestovné náklady deťom, pre ktoré je predprimárne vzdelávanie povinné, a žiakom základnej školy

Článok 1
Úvodné ustanovenia
Riaditeľ Základnej školy ____________/Základnej školy s materskou školou ____________ (ďalej len „riaditeľ školy“) v súlade s cieľmi stanovenými v zákone č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, zákonom č. 322/2025 Z. z. a ministerstvom školstva vydanou smernicou č. 16/2026 vydáva smernicu o poskytovaní príspevku na cestovné náklady deťom, pre ktoré je predprimárne vzdelávanie povinné, a žiakom základnej školy (ďalej len „smernica“).
 
Článok 2
Účel smernice
Účelom tejto smernice je stanoviť podrobnosti týkajúce sa poskytovania príspevku na úhradu cestovných nákladov (ďalej len „príspevok“) deťom, pre ktoré je predprimárne vzdelávanie povinné, a žiakom Základnej školy ____________/Základnej školy s materskou školou _______________________ (ďalej len „škola“).
 
Článok 3
Podmienky poskytnutia príspevku
1. Škola uhrádza zákonnému zástupcovi cestovné náklady na dopravu dieťaťa, pre ktoré je predprimárne vzdelávanie povinné, z obce jeho trvalého pobytu do najbližšej materskej školy a späť a žiaka z obce jeho trvalého pobytu do základnej školy a späť za podmienok uvedených v § 15 zákona č. 322/2025 Z. z.
2. Ak je dieťa alebo žiak cudzincom, pri úhrade cestovných nákladov na dopravu sa zohľadňuje aj obvyklý pobyt alebo adresa povoleného pobytu dieťaťa alebo žiaka.
3. Dopravné na účel poskytovania podporného opatrenia sa poskytuje aj deťom materskej školy, pre ktoré je predprimárne vzdelávanie povinné, ktorým zabezpečil regionálny úrad školskej správy materskú školu na účel poskytovania podporného opatrenia a žiakov základnej školy, ktorým zabezpečil regionálny úrad školskej správy základnú školu na účel poskytovania podporného opatrenia.
4. Výška príspevku, ktorý škola uhrádza zákonnému zástupcovi, sa určí ako súčin denných cestovných nákladov a počtu dní prítomnosti dieťaťa a žiaka v škole. Za dni, kedy dieťa materskej školy alebo základnej školy nie je prítomné v škole, príspevok na dopravu nepatrí. 
5. Dennými cestovnými nákladmi na dopravu žiaka z obce jeho trvalého pobytu do školy a späť je výška najnižšieho žiackeho zľavneného cestovného v pravidelnej autobusovej doprave.
 
Článok 4
Preukazovanie a úhrada príspevku
1. Cestovné náklady na dopravu dieťaťa a žiaka z obce jeho trvalého pobytu do školy a späť sa preukazujú cestovnými lístkami. Cestovné lístky predkladá zákonný zástupca, ak má dieťa alebo žiak možnosť dochádzať do školy autobusom aj vlakom. 
2. Cestovné lístky nepredkladá zákonný zástupca, ak:
a) dieťa alebo žiak má možnosť dochádzať do školy len autobusom, 
b) zdravotný stav dieťaťa alebo žiaka neumožňuje jeho prepravu hromadnou dopravou ani dopravou, ktorú zabezpečila škola alebo zriaďovateľ za obdobie trvania takého zdravotného stavu; namiesto cestovného lístka predkladá potvrdenie všeobecného lekára pre deti a dorast.
3. Príspevok sa zákonnému zástupcovi uhrádza mesačne do termínu ___________/v termíne _____________.
4. Príspevok bude preplatený bezhotovostne na účet zákonného zástupcu alebo v pokladnici školy po predložení požadovaných dokladov.
 
Článok 5
Záverečné ustanovenia
1. Smernica je súčasťou systému riadenia a podlieha aktualizácii podľa potrieb. Zmeny smernice sa vykonávajú vydaním jej dodatku.
2. Smernica je záväzná pre všetkých zamestnancov školy.
3. Smernica je platná dátumom schválenia riaditeľom školy a účinná od  __________ (uviesť dátum).
4. Účinnosťou smernice stráca účinnosť smernica č. ______.
 
 
V __________________ dňa ________
	_________________
podpis riaditeľa školy




